
KRETINGOS RAJONO SAVIVALDYBĖS
JAUNIMO REIKALŲ TARYBOS POSĖDŽIO 
PROTOKOLAS

2026 m. vasario 26 d. Nr. JV1-1
Kretinga

Posėdis įvyko 2026-02-26 16:00 – 16:40 val. (nuotolinis)
Posėdžio pirmininkas – vicemerė Vaida Jakumienė.
Posėdžio sekretorė – jaunimo reikalų koordinatorė (patarėja) Inga Biliūnaitė-Rušinskė.
Dalyvauja: Mindaugas Černeckis, Ula Gaubė, Vaida Jakumienė, Elzė Ruzgytė, Nedas Sausdravas, Rokas Venckus, Lina Jadenkuvienė ir Alicija Zacharevičiūtė.  
Nedalyvauja: Mindaugas Mažeikis, Vaidas Kuprelis.  

DARBOTVARKĖ:
1. Dėl Kretingos rajono savivaldybės Jaunimo reikalų tarybos (toliau – Taryba) 2025 m. veiklos plano įvykdymo.
2. Dėl Tarybos 2026 m. veiklos plano tvirtinimo.
3. Kiti klausimai.

SVARSTYTA:
1. Dėl Tarybos 2025  m. veiklos plano įvykdymo.
Posėdžio pirmininkė Vaida Jakumienė informavo, kad Tarybai el. paštu buvo pateiktas veiklos plano įvykdymo suvestinė už 2025 m. Veiklos planas įgyvendintas 100 proc.

SVARSTYTA:
2. Dėl Tarybos 2026 m. veiklos plano tvirtinimo.
Jaunimo reikalų koordinatorė (patarėja) Inga Biliūnaitė-Rušinskė trumpai  pristatė parengtą 2026 m. Taryba pritaria numatytiems veiklos plano prioritetams ir sutinka prisidėti prie jų įgyvendinimo.
Vyko diskusija.

NUTARTA (vienbalsiai):
Pritarti Kretingos rajono savivaldybės Jaunimo reikalų tarybos 2026 m. veiklos planui.
PRIDEDAMA. Kretingos rajono savivaldybės Jaunimo reikalų tarybos 2026 metų veiklos planas, 4 lapai.

SVARSTYTA:
1. Kiti klausimai.
Tarybos narys Mindaugas Černeckis iškėlė klausimą, dėl Kretingos rajono savivaldybės jaunimo politikos strategijos (toliau – Strategija) 2026-2030 m. parengimo, jos rengimo proceso, terminų ir Tarybos įtraukimo galimybių.  
Jaunimo reikalų koordinatorė (patarėja) Inga Biliūnaitė-Rušinskė informavo, kad Strategijos rengimas jau yra pradėtas: vyksta pirminis turinio dėliojimas, renkami aktualūs duomenys ir derinamos pagrindinės kryptys. Planuojama, kad kovo mėnesį Strategijos projektas bus pristatytas Tarybai susipažinti, pastaboms ir pasiūlymams teikti. Taip pat pažymėta, kad Tarybos narių įsitraukimas rengimo etape būtų svarbus siekiant užtikrinti, jog dokumentas atlieptų realius jaunimo poreikius ir savivaldybės jaunimo politikos prioritetus.

NUTARTA (vienbalsiai): 
Pritarti Strategijos parengimui per 2026 metus bei šį uždavinį įstiraukti į Kretingos rajono savivaldybės jaunimo reikalų tarybos 2026 m. veiklos planą.
	
	
Pirmininkė					           Vaida Jakumienė

Sekretorė					           Inga Biliūnaitė–Rušinskė
